钦定古今图书集成/明伦汇编/闺媛典/第046卷 > 王氏妇梁氏
## 钦定古今图书集成/明伦汇编/闺媛典/第046卷 > 王氏妇梁氏

按《宋史列女传》：“王氏妇梁氏，临川人，归夫家才数月，
会元兵至，一夕与夫约曰：‘吾遇兵必死，义不受污辱，
若后娶，当告我’。顷之，夫妇被掠，有军千户强使从己，
妇绐曰：‘夫在，伉俪之情有所不忍，乞归之而后可’。千
户以所得金帛与其夫而归之，并与一矢以却后兵。
约行十馀里，千户即之，妇拒且骂曰：‘斫头奴，吾与夫
誓，天地鬼神实临之，此身宁死，不可得也’。”因奋搏之，
乃被杀。有同掠脱归者道其事。越数年，夫以无嗣谋
更娶，议辄不谐，因告其故。妻夜梦妻曰：“我死后生某
氏家，今十岁矣。后七年当复为君妇。”明日遣人聘之，
一言而合，询其生与妇死年月同云。